35. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 722 της 15/29 Σεπτ. 1978 (ΦΕΚ Α΄ 164) Περί απαγορεύσεως της αλιείας Καραβίδων εις τον Ποταμόν Καλαμά. Έχοντες υπ’ όψει: 1.Τας διατάξεις του άρθρ. 10 του Ν.Δ. 420/1970 «περί Αλιευτικού Κώδικος». 2.Την υπ’ αριθ. 38/14.7.1978 γνωμοδότησιν του Συμβουλίου Αλιείας, και 3.Την υπ’ αριθ. 786/1978 γνωμοδότησιν του Συμβουλίου της Επικρατείας, προτάσει του Υπουργού Γεωργίας, αποφασίζομεν: Άρθρον μόνον.-1.Η αλιεία καραβίδων εντός του τμήματος του ποταμού Καλαμά του περιλαμβανομένου από των πηγών του μέχρι των καταρρακτών Γλύζιανης απαγορεύεται επί μίαν διετίαν. 2.Εις τους κατά παράβασιν του δια του παρόντος Π.Δ/τος θεσπιζομένου μέτρου, αλιεύοντας επιβάλλονται αι υπό του άρθρ. 11 του Ν.Δ. 420/70 προβλεπόμεναι κυρώσεις. 